
Parlamentul  României

Camera  Deputaţilor

Comisia pentru industrii si servicii
Bucureşti, 19.06.2012                                     Nr.23/117/2012




AVIZ

asupra proiectului de Lege privind modificarea şi completarea Ordonanţei Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu proiectul de Lege privind modificarea şi completarea Ordonanţei Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar, transmis cu adresa nr.P.L.x150 din 29 mai 2012, înregistrat sub nr.23/117 din 30 mai 2012.



Proiectul de lege are ca obiect de reglementare, modificarea art.1 şi art.3 din Ordonanţa Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar, prin includerea în domeniul de reglementare al actului normativ şi a produselor de protecţie a plantelor provenite din Uniunea Europeană, şi al menţionării exprese a specializărilor persoanelor din domeniul agricol, cărora li se recunoaşte competenţa de a comercializa produse de protecţie a plantelor. 


Proiectul de lege a fost adoptat de Senat în şedinţa din 21 mai 2012.



Consiliul Legislativ a avizat nefavorabil propunerea legislativă cu avizul nr. 1292/7.12.2011, cu observaţii şi propuneri însuşite parţial de iniţiatori.



Guvernul a avizat favorabil propunerea legislativă cu avizul nr.40/13.01.2012, cu observaţii şi propuneri însuşite parţial de iniţiatori.


Membrii comisiei au dezbătut proiectul de lege în şedinţa din 19.06.2012. 

În urma dezbaterilor, membrii comisiei au hotărât cu majoritate de voturi, să avizeze favorabil proiectul de Lege privind modificarea şi completarea Ordonanţei Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar, cu amendamente admise prevăzute în anexă.
 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

        PREŞEDINTE,

Iulian Iancu
Consilier parlamentar,

Dr.Maria Cristina Bălănescu 



ANEXĂ
A M E N D A M E N T E    A D M I S E
la proiectul de Lege privind modificarea şi completarea Ordonanţei Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar

	Nr.

crt.
	Text 

Ordonanţă a Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar


	Text Senat

Lege privind modificarea şi completarea Ordonanţei Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar


	Amendamente admise /Autor

(Comisia pentru industrii şi servicii )
	Motivaţie


	0
	1
	2
	3
	4

	1.
	
	Articol unic.- Ordonanţa Guvernului nr.41/2007 din 22 august 2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar, adoptată în temeiul art.1 pct.IV3 din Legea nr.266/2007 privind abilitatea Guvernului de a emite ordonanţe, publicată în Monitorul Oficial al României, Partea I, nr.592 din 28 august 2007, aprobată cu modificări şi completări prin Legea nr.28/2009, se modifică după cum urmează:


	Articol unic.- Ordonanţa Guvernului nr.41/2007 pentru comercializarea produselor de protecţie a plantelor, precum şi pentru modificarea şi abrogarea unor acte normative din domeniul fitosanitar, publicată în Monitorul Oficial al României, Partea I, nr.592 din 28 august 2007, aprobată cu modificări şi completări prin Legea nr.28/2009, se modifică şi se completează după cum urmează:


	Pentru respectarea exigenţelor de tehnică legislativă.

	2.
	Art.1.- (1) Comercializarea pe teritoriul României a produselor de protecţie a plantelor, fabricate în ţară sau provenite din import, se poate face numai de către persoanele înregistrate pe baza unui certificat de înregistrare eliberat de către unitatea fitosanitară în a cărei rază teritorială îşi desfăşoară activitatea de comercializare a produselor de protecţie a plantelor, conform modelului din anexa nr. 1, denumit în continuare certificat de înregistrare.

	1. La articolul 1, alineatul (1) va avea următorul cuprins:
„(1) Comercializarea pe teritoriul României a produselor de protecţie a plantelor, fabricate în ţară sau provenite din import sau din statele membre se poate face numai de către persoanele prevăzute la art.3, pe baza unui certificat de înregistrare eliberat de către unitatea fitosanitară în a cărei rază teritorială îşi desfăşoară activitatea de comercializare a produselor de protecţie a plantelor, conform modelului din anexa nr. 1, denumit în continuare certificat de înregistrare.”

	1. Alineatul (1)  al articolului 1, va avea următorul cuprins:

Nemodificat.
	Pentru un spor de rigoare normativă.

	3.
	Art.3.- (1)B b) au pregătire în domeniul agricol/biologic sau silvic, de nivel superior şi mediu, şi sunt atestate prin certificat de atestare profesională pentru activităţi de comercializare a produselor de protecţie a plantelor, eliberat nominal, în urma examinării de către unitatea fitosanitară în a cărei rază teritorială îşi desfăşoară activitatea comercială, conform modelului din anexa nr. 3;

	2. La articolul 3, litera b) a literei B a alineatului (1) va avea următorul cuprins:

“b) au pregătire în domeniul agricol/biologic sau silvic, de nivel superior sau mediu, şi sunt atestate prin certificat de atestare profesională pentru activităţi de comercializare a produselor de protecţie a plantelor, eliberat nominal, în urma examinării de către unitatea fitosanitară în a cărei rază teritorială îşi desfăşoară activitatea comercială, conform modelului din anexa nr. 3; domeniul agricol cuprinde următoarele specializări: horticultură, agricultură şi inginerie economică în agricultură;”

	2. La articolul 3, alineatul (1) punctul B, litera b) va avea următorul cuprins:

“b) au pregătire în domeniul agricol/biologic, biochimic sau silvic, de nivel superior sau mediu, şi sunt atestate prin certificat de atestare profesională pentru activităţi de comercializare a produselor de protecţie a plantelor, eliberat nominal, în urma examinării de către unitatea fitosanitară în a cărei rază teritorială îşi desfăşoară activitatea comercială, conform modelului din anexa nr. 3; domeniul agricol cuprinde următoarele specializări: horticultură, agricultură şi inginerie economică în agricultură;”

	Prin avizul favorabil al Guvernului se cere includerea acestei profesii.


PREŞEDINTE,

Iulian Iancu
Consilier parlamentar,

Dr. Maria Cristina Bălănescu

